"मुम्बई। अभिनेत्री रानी मुखर्जी का कहना है कि वह बॉलीवुड के तीन खानों- आमिर, शाहरुख और सलमान- के साथ काम कर सम्मानित महसूस करती हैं। रानी को उम्मीद हैं कि उन्हें भविष्य में भी तीनों के साथ काम करने का मौका मिलता रहेगा। रानी ने फिल्म 'तलाश' की सफलता की खुशी में आयोजित एक समारोह के दौरान कहा, ""इनके साथ किसी भी फिल्म में काम करना बड़े सम्मान की बात है और मैंने हमेशा कहा है कि इनसे बहुत-सी चीजें सीखती हूं, क्योंकि मैंने अपने करियर की शुरुआत इन्हीं के साथ की और मुझे आशा है कि इन तीनों खान अभिनेताओं के साथ मैं लम्बे समय तक काम करूंगी।"""